《重阳后与郭用宾王馨吾诸君小酌香山寺聊句未就后成二律简同游诸君 其二》
清代·方仁渊

人世几回开口笑，眼前有酒莫嫌贫。秋来最是莼鲈美，春去且尝笋鳜新。

寂莫选楼犹有迹，豪华金谷已成尘。天机浩荡江湖小，幸得良朋到处亲。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。